EkBass/fiwiki-20250220-pages-articles huggingface dataset:
Leslie Marr

Leslie Marr (14. elokuuta 1922 Durham – 4. toukokuuta 2021 Gimingham, Norfolk) oli brittiläinen Formula 1 -kuljettaja. Hän osallistui kahteen Formula 1 -osakilpailuun kausilla –. Hän oli 13. vuoden 1954 Britannian GP:ssä. Marr voitti MM-sarjaan kuulumattoman Cornwall MRC F1 -kilpailun vuonna 1955 ja oli samana vuonna neljäs Uuden-Seelannin GP:ssä. Kilpa-ajouran ohella ja sen jälkeen Marr toimi taidemaalarina ja erikoistui maisematauluihin. Hän esiintyi myös vuonna 1954 kilpa-ajajasta kertovassa elokuvassa Mask of Dust. Hän oli aatelisarvoltaan baronetti, joka oli perintöä isoisältä James Marrilta, mutta hän ei käyttänyt arvonimeä. Marr oli kansallisesti menestyksekäs taiteilija, joka teki maisemamaalauksia ja kilpa-autoilu oli hänelle harrastus. Hän palveli RAF:ssä radistina toisen maailmansodan aikana. ==Formula 1-tulokset== Vuosi Talli Valmistaja Moottori 1 2 3 4 5 6 7 8 9 Sijoitus Pisteet Leslie Marr Connaught Type A Lea-Francis Suora-4 ARG 500 BEL FRA GBR 13 GER SUI ITA ESP - 0 Leslie Marr Connaught Type B Alta Suora-4 ARG MON 500 BEL NED GBR Kesk. ITA - 0 ==Lähteet== Luokka:Brittiläiset Formula 1 -kuljettajat Luokka:Baronetit Luokka:Vuonna 1922 syntyneet Luokka:Vuonna 2021 kuolleet
George S. Robertson

George Stuart Robertson (25. toukokuuta 1872 – 29. tammikuuta 1967) oli brittiläinen yleisurheilija, tennispelaaja, tiedemies ja olympiamitalisti. Robertson opiskeli Oxfordin yliopistossa, jossa hän voitti Gaisford-palkinnon kreikkalaisesta runoudesta vuonna 1894 sekä Oxford Blue-palkinnon moukarinheitosta. Hän lähti Ateenan olympialaisiin 1896 nähtyään mainoksen niistä Lontoossa. Robertson aikoi kilpailla moukarinheitossa, mutta koska sitä ei järjestetty, hän osallistui kiekonheittoon. Kiekonheitossa hän sijoittui neljänneksi tuloksellaan 25,20 m, joka on olympiahistorian huonoin tallella oleva kiekonheittotulos. Tenniksessä Robertson hävisi ensimmäisellä kierroksella Kreikan Konstantinos Paspatikselle. Myös nelinpelissä Robertson ja hänen parinsa Edwin Flack hävisivät ensimmäisen ottelunsa, mutta koska he olivat saaneet vapaan pääsyn välieriin, he saivat pronssia. Robertson muistetaan myös hänen esityksestään olympialaisten päättäjäisissä. Hän lausui muinaiskreikaksi kirjoittamansa oodin urheilijoiden kyvykkyydelle. Luokka:Brittiläiset olympiamitalistit Luokka:Brittiläiset tennispelaajat Luokka:Brittiläiset moukarinheittäjät Luokka:Brittiläiset kiekonheittäjät Luokka:Vuonna 1872 syntyneet Luokka:Vuonna 1967 kuolleet
Pyörökaarityyli

Pyörökaarityyli () on 1800-luvulla Saksassa syntynyt historisoiva arkkitehtuurin tyylisuuntaus, joka yhdisteli aineksia varhaiskristillisestä, bysanttilaisesta, normandialaisesta, romaanisesta ja varhaisrenessanssin arkkitehtuurista.Lukkarinen s. 359–361 Pyörökaarityylillä on keskeinen asema Ernst Lohrmannin intendenttikauden ajan (1841-65) suomalaisessa kirkkoarkkitehtuurissa, ja monet uusgoottilaisiksi nimitetyistä kirkoista ovat paremminkin sen edustajia. == Lähteet == * === Viitteet === Luokka:1800-luvun arkkitehtuurin suuntaukset
Looking Glass

Looking Glass (engl. 'kuvastin') voi tarkoittaa seuraavia: * Looking Glass, nez perce -intiaanien päällikkö 1800-luvulla * Looking Glass, The Birthday Massacre -yhtyeen EP-julkaisu vuodelta 2008 * Looking Glass Studios, tietokonepelien kehittäjä 1990-luvulla. Sanalla voidaan viitata myös ainakin seuraaviin asioihin: == Kirjallisuus == * Liisan seikkailut peilimaailmassa (engl. Through the Looking-Glass), Lewis Carrollin kirja vuodelta 1871 * Japanin sydämessä (engl. Japan Through the Looking Glass), Alan Macfarlanen kirja vuodelta 2007 == Musiikki == === Albumit === * Imaginations Through the Looking Glass, Blind Guardian -yhtyeen DVD-taltiointi * Through the Looking Glass, Toto-yhtyeen albumi vuodelta 2002 * Through the Looking Glass, Jefferson Airplane -yhtyeen keikkataltionti vuodelta 1999 * Through the Looking Glass, Siouxsie and the Banshees -yhtyeen albumi vuodelta 1987 === Kappaleet === * ”Through the Looking Glass”, Ken Hensleyn kappale vuodelta 1968 * ”Through the Looking Glass”, The Hoople -yhtyeen kappale * ”Malice Through the Looking Glass”, Cradle of Filth -yhtyeen kappale == Televisio ja elokuvat == * Alice Through a Looking Glass, elokuva vuodelta 1928 * Looking Glass, elokuva vuodelta 2018 * ”Through the Looking Glass”, Angel- televisiosarjan jakso * ”Peili” (), Lost-televisiosarjan jakso.
Bhutanin jalkapallomaajoukkue

Bhutanin jalkapallomaajoukkue edustaa Bhutania kansainvälisissä miesten jalkapallokilpailuissa ja sitä hallinnoi Bhutanin jalkapalloliitto. Bhutanin jalkapallomaajoukkue on virallisesti perustettu vuonna 1983, mutta FIFA:n jäsenyyden se sai vasta vuonna 2000. Maajoukkue ei ole kertaakaan esiintynyt MM-kisoissa eikä Aasian maanosaliiton mestaruuskilpailuissa. ==Arvokisat== ===Maailmanmestaruuskilpailut=== *1930–2006 – Ei osallistunut *2010 – Jättäytyi pois ===Aasian mestaruuskilpailut=== * 1956–1996 – Ei osallistunut * 2000 – Ei selviytynyt karsinnoista * 2004 – Ei selviytynyt karsinnoista * 2007 – Ei osallistunut * 2011 – Ei selviytynyt karsinnoista ===Valmentajat=== * Kang Byung-Chan (2000-2002) * Yoo Kee-Heung (2002) * Arie Schans (2002-2003) * Henk Walk (2003) * Kharga Basnet (2003-2008) * Koji Gyotoku (2008-2010) * Hiroaki Matsuyama (2010-2012) * Kazunori Ohara (2012-2014) ==Lähteet== Luokka:Jalkapallomaajoukkueet Maajoukkue
JC Chasez

Joshua Scott ”JC” Chasez (s. 8. elokuuta 1976) on yksi ’N Sync-poikabändin laulajista ja myös kritiikistään tunnettu tuomariston jäsen America’s Best Dance Crew’ssa. == Albumit == === ’N Sync === * NSYNC (1997) * Home for Christmas (1998) * No Strings Attached (2000) * Celebrity (2001) === Soolo === * Schizophrenic (2004) == Filmografia == === Elokuvat === Vuosi Elokuva / TV- elokuva / lyhytelokuva Rooli 2000 Longshot Pizzeria työntekijä 2008 Killer Movie Ted Buckley 2009 21 and a Wake-Up Dr. Tom Drury 2014 Red Sky Alex Cruise 2017 Opening Night Omana itsenään 2019 The Boy Band Con: The Lou Pearlman Story Omana itsenään === Televisiosarjat === Vuosi Sarja Rooli 1991-1996 The Mickey Mouse Club Omana itsenään 2000 Saturday Night Live Omana itsenään 2001 Simpsonit Omana itsenään 2002 Sisko ja sen sisko Omana itsenään 2003 Greetings from Tucson Jay Dugray 2005 Scooby-Doo Omana itsenään 2006 Aavekuiskaaja Samson 2008 Las Vegas William 2008-2012 America’s Best Dance Crew Omana itsenään Luokka:Yhdysvaltalaiset laulajat Luokka:Vuonna 1976 syntyneet Luokka:Elävät henkilöt
Venäjän koripallon superliiga-kausi 2008–2009

Kausi 2008–2009 oli 18. kausi, jolloin pelattiin Venäjän koripallon superliigan mestaruudesta. Teemu Rannikko oli kauden aikana ainoa suomalainen, joka pelasi sarjaa. Hänen joukkueensa oli Himki BK. Kauden voitti TsSKA Moskova. == Sarjataulukko == Runkosarjan voitti PBK TsSKA Moskova. Värien selitykset Pudotuspeleihin Liigakarsinta # Joukkue Ottelut Voitot Tappiot Korit Pisteet 1 PBK TsSKA Moskova 22 22 0 1755 - 1348 44 2 Himki BK 22 16 6 1702 - 1520 38 3 MBK Dynamo Moskova 22 16 6 1786 - 1600 38 4 UNIKS Kazan 22 16 6 1639 - 1494 38 5 Triumf Ljubertsy 22 12 10 1743 - 1619 34 6 BK Spartak Pietari 22 11 11 1705 - 1689 33 7 Lokomotiv Rostov 22 10 12 1619 - 1683 32 8 Jenisei Krasnojarsk 22 8 14 1586 - 1759 30 9 Universitet Jugra Surgut 22 6 16 1706 - 1811 28 10 PBC Ural Great 22 6 16 1607- 1807 28 11 Spartak Primorje 22 5 17 1611 - 1859 27 12 TsSK VVS Samara 22 4 18 1629 - 1799 26 == Liigakarsinta == Värien selitykset Säilytti liigapaikkansa Putosi Venäjän koripallon superliiga B:hen # Joukkue Ottelut Voitot Tappiot Korit Pisteet 9 Universitet Jugra Surgut 26 9 17 2031-2110 35 10 PBC Ural Great 26 7 19 1936-2153 33 11 TsSK VVS Samara 26 6 20 1824-2103 32 12 Spartak Primorje 22 5 17 1611-1859 27 == Pudotuspelit == {{Turnauspuu8 pronssiotteluton ||PBK TsSKA Moskova|2|Jenisei Krasnojarsk|0 ||UNIKS Kazan|2|Triumf Ljubertsy|1 ||Himki BK|2|Lokomotiv Rostov|1 ||MBK Dynamo Moskova|0|BK Spartak Pietari|2 ||PBK TsSKA Moskova|3|UNIKS Kazan|0 ||Himki BK|3|BK Spartak Pietari|1 ||PBK TsSKA Moskova|3|Himki BK|1 }} == Aiheesta muualla == *Basket.ru *Euroliiga Luokka:Venäjän koripallon superliiga -kaudet Luokka:Koripallosarjojen kausi 2008–2009/2009
MUSIS

MUSIS (Multinational Satellite-based Imagery System for Surveillance, Reconnaissance and Observation) on eräiden EU-maiden kehittämä sotilaallinen kaukokartoitussatelliittijärjestelmä. Maat ovat Saksa, Ranska, Italia, Espanja, Belgia ja Kreikka. Ensimmäinen satelliitti laukaistaneen vuonna 2015. http://www.aviationweek.com/aw/generic/story_channel.jsp?channel=defense&id;=news/aw092407p2.xml France Steps up European Milspace Push Aviation Week 22. April 2008 Huhtikuussa 2010 julkisuudessa – yhdysvaltalaisessa lähteessä – on esitetty, että MUSIS-hanke olisi kuivumassa kokoon. https://archive.today/20120526101451/http://www.spacenews.com/military/100425-musis- deal-teeters.html Vuoden 2010 lopulla Ranska tilasi kaksi MUSIS-satelliittia EADS Astriumilta yhden miljardin euron hintaan. http://www.spacewar.com/reports/France_getting_EADS_spy_satellites_999.html Vuoden 2011 huhtikuussa Belgian puolustusministeriön edustaja on väittänyt MUSIS-hankkeen olevan keskeytymässä. Ilmeisesti Ranskan tilasikin vuoden 2010 lopussa kaksi CSO-satelliittia, jotka toteuttavat Atrium ja Thales Alenia. http://www.spacenews.com/military/110405-questions-euro-coop-milspace.html Valmistuksen jako kilpailijoiden kesken vaikuttaa "lead market"-tyyppiseltä yritystuelta. Optinen osa satelliittijärjestelmästä on perua Ranskan Helios- vakoilusatelliiteista ja Ranskan Pleiades-ohjelman vuonna 2010 laukaistavasta Orfeo-satelliitista. Tutka osuus satelliittijärjestelmästä perustuu Saksan SAR-Lupe-satelliitteihin ja Italian COSMO-Skymed-satelliitteihin – näitä satelliitteja on piakkoin taivaalla kaikkiaan yhdeksän kappaletta. Espanjan SEOSAT-satelliiteista tulee osa tätä järjestelmää. http://eetimes.eu/showArticle.jhtml?articleID=202401643 Space-control philosophy migrates to smaller nations| EETimes, 22. April 2008 ==Lähteet== Luokka: Kaukokartoitussatelliitit
SEOSAT

SEOSAT/Ingenio on Espanjan satelliittikaukokartoitusjärjestelmä. EADS rakentaa Espanjan rahoituksella SEOSAT-satelliitin ESAn puitteissa. Satelliitti valmistunee vuonna 2011. Satelliittissa on optinen kuvausjärjestelmä, jonka erotuskyky on 2,5 metriä, ja lähi-infrapuna-alueen kuvausjärjestelmä, jonka erotuskyky on 10 metriä. Sen sisarsatelliitti SEOSAR on sotilaallinen tutkasatelliitti, joka liittyy EU:n MUSIS-järjestelmään. Se valmistuu vuonna 2015. == Aiheesta muualla == * Earth observation satellite systems in Europe * Thales-Alenian SEOSAT-sivu Luokka: Kaukokartoitussatelliitit
Johannes Lahti

Johannes Kristian Lahti (29. toukokuuta 1952 Turku – 1. maaliskuuta 2017 Turku)Ensimmäisenä suomalaisena yli 8000 pistettä otellut kuollut , Mtv.fi 7.3.2017. oli suomalainen kymmenottelija ja valokuvaaja. Hän edusti urheilijana Turun Urheiluliittoa. Valokuvaajana hän julkaisi useita valokuvateoksia. ==Urheilu-ura== Lahti edusti Suomea vuoden 1976 olympialaisissa Montrealissa ja vuoden 1980 olympialaisissa Moskovassa sijoittuen kummallakin kerralla yhdenneksitoista. Montrealissa hänen loppupisteensä olivat 7711 (nykytaulukolla 7650) ja Moskovassa 7765 (nykytaulukolla 7725). Hän osallistui myös kaksiin EM-kisoihin: vuonna 1978 Prahassa hän oli seitsemäs oteltuaan tuloksen 7913 pistettä (nykytaulukolla 7875 pistettä), mutta vuonna 1982 Ateenassa hän joutui keskeyttämään. Lahti voitti urallaan henkilökohtaisissa lajeissa yhteensä neljä SM-kultaa, yhden hopean ja pronssin ulkoradoilla sekä hopean sisäradoilla; hopeamitalit hän saavutti korkeushypyssä. Otteluennätyksensä 8 090 pistettä hän otteli vuoden 1978 Kalevan kisoissa (silloin käytössä olleen taulukon mukaan tulos oli 8 109 pistettä). Korkeushyppyennätyksensä 216 cm hän hyppäsi vuonna 1971 ja jäi tuolloin vain yhden senttimetrin päähän Suomen ennätyksestä. Lahti ylitti 19. syyskuuta 1976 ensimmäisenä suomalaisena 8 000 pisteen rajan epävirallisessa kilpailussa Turussa. Tulosta 8041 ei hyväksytty viralliseksi Suomen ennätykseksi. === Aikuisten SM-mitalit === Ulkoradoilla *Kultaa 1977, 1978, 1980, 1982 (10-ottelu), 1980 (4×400 m) *Hopeaa 1971 (Korkeus) *Pronssia 1975 (10-ottelu) Sisäradoilla *Hopeaa 1971 (Korkeus) === Ennätykset === Ulkoradoilla *100 m 10,76 (1978) *200 m 22,23 (1979) *400 m 48,93 (1978) *110 m aidat 14,83 (1977) *Korkeus 216 (1971) *Seiväs 460 (1980) *Pituus 752 (1977) *Kuula 14,64 (1977) *Kiekko 44,00 (1982) *Keihäs 73,50 (1975) *10-ottelu 8090 (1978) Sisäradoilla *60 m 7,06 (1978) *60 m aidat 8,45 (1978) *Korkeus 210 (1971) *Seiväs 460 (1980) *Pituus 727 (1979) *Kuula 14,91 (1980) *7-ottelu 5866 (1980) ==Valokuvaajana== Valokuvaajana Lahti oli erikoistunut luonto- ja maisemakuvaukseen. Hän on kuvannut etenkin varsinaissuomalaisia aiheita ja julkaissut useita valokuvateoksia. ===Julkaisuja=== * * * * * * ==Katso myös== *Hannu Siitonen * Kirja nimeltä Meremme – Itämeri monessa valossa == Lähteet == * ===Viitteet=== Luokka:Suomalaiset korkeushyppääjät Luokka:Suomalaiset yleisurheilun moniottelijat Luokka:Suomalaiset valokuvaajat Luokka:Vuonna 1952 syntyneet Luokka:Vuonna 2017 kuolleet
Lazyboy TV

Lazyboy TV on pop/spoken wordia tekevän musiikkiprojekti Lazyboyn ensimmäinen ja toistaiseksi ainoa albumi. Se julkaistiin vuonna 2004. == Kappaleet == # # # # # # # (feat. Lene) # # # (piiloraita) # (Brittiläisen version bonusraita) ==Lähteet== Luokka:Vuoden 2004 esikoisalbumit Luokka:Tanskalaiset popalbumit
Theophilus Metcalfe

Theophilus Metcalfe (k. n. 1646)Melin, s. 98: ”– – dog antagligen 1646.”Metcalfe, Theophilus Oxford Dictionary of National Biography oli 1600-luvulla elänyt englantilainen pikakirjoittaja ja pikakirjoitusjärjestelmän kehittäjä. Metcalfe toimi Lontoossa pikakirjoittajana ja pikakirjoituksen opettajana.Melin, s. 98 Hän julkaisi vuonna 1633 oppikirjan pikakirjoitusjärjestelmästään nimellä Radio-Stenography or Short Writing. Järjestelmä oli pääpiirteiltään samantyyppinen kuin John Willisin, Edmond Willisin ja Thomas Sheltonin hiukan aikaisemmin julkaisemat englantilaiset järjestelmät.Melin, s. 98–99 == Lähteet == * === Viitteet === Luokka:Pikakirjoittajat Luokka:Englantilaiset kirjailijat Luokka:Vuonna 1610 syntyneet Luokka:1640-luvulla kuolleet
Satu Jääskeläinen

Satu Jääskeläinen (s. 4. huhtikuuta 1970) on suomalainen juoksija, jonka päämatkat olivat 400 ja 800 metriä. Hän edusti Pyhäjärven Pohtia, Tervon Urheilijoita, Joensuun Katajaa ja Lahden Ahkeraa. Häntä valmensivat Reijo Honkanen, Pauli Pakarinen ja Timo Hietanen. Jääskeläinen edusti Suomea 800 metrin juoksussa vuoden 1993 MM-kisoissa Stuttgartissa ja vuoden 1994 EM- kisoissa Helsingissä. Splitin EM-kisoissa 1990 ja Helsingin EM-kisoissa 1994 hän juoksi Suomen 4 × 400 metrin viestijoukkueessa. Jääskeläinen on kesäkuussa 2023 Suomen kaikkien aikojen tilastossa 800 metrillä kuudes. == Aikuisten SM- mitalit == :Lähde: Tilastopaja Ulkoradoilla *Kultaa 1993 (400 m) ja 1994 (800 m) *Hopeaa 1990 ja 1991 (400 m) *Viestijuoksussa kultaa 1993 ja 1994 (4 × 400 m ja 4 × 800 m) Sisäradoilla *Hopeaa 1990 (400 m) ja 1993 (800 m) == Henkilökohtaiset ennätykset == :Lähde: Tilastopaja Ulkoradoilla *100 m 12,14 (1990) *200 m 24,69 (1991) *400 m 53,28 (1993) *800 m 2.01,77 (1993) Sisäradoilla *60 m 7,96 (1990) *200 m 26,13 (1990) *200 m (ylipitkä) 25,33 (1990) *400 m 55,23 (1990) *400 m (ylipitkä) 54,86 (1990) *800 m 2.08,6 (1994) == Lähteet == Luokka:Suomalaiset keskimatkojen juoksijat Luokka:Suomalaiset pikajuoksijat Luokka:Vuonna 1970 syntyneet Luokka:Elävät henkilöt
Odottamaton ehdotus

Odottamaton ehdotus (engl. The Proposal) on yhdysvaltalainen romanttinen komediaelokuva, jonka on ohjannut Anne Fletcher. Käsikirjoituksen laati Pete Chiarelli ja pääosissa ovat Sandra Bullock ja Ryan Reynolds. Elokuva julkistettiin 18. kesäkuuta 2009 Australiassa ja 19. kesäkuuta Pohjois- Amerikassa (Touchstone Pictures).The Proposal - Trailer - Cast - Showtimes - The New York Times == Arvostelut == * Filmgoer: == Lähteet == == Aiheesta muualla == * * Luokka:Vuoden 2009 yhdysvaltalaiset elokuvat Luokka:Yhdysvaltalaiset romanttiset komediat Luokka:Anne Fletcherin ohjaamat elokuvat
Blood Red Shoes

Blood Red Shoes on vuonna 2005 Brightonissa perustettu brittiläinen indie rock -duo. ==Jäsenet== * Laura-Mary Carter – kitara, laulu * Steven Ansell – rummut, laulu Laura-Mary Carter Steven Ansell == Diskografia == === Studioalbumit === * Box of Secrets (2008) * Fire like This (2010) * In Time to Voices (2012) * Blood Red Shoes (2014) * Get Tragic (2019) * Ghosts On Tape (2022) === EP:t === * Water (2013) === Kokoelmat === * I'll Be Your Eyes (2007) * Tied at the Wrist (2015) === Singlet === * Victory for the Magpie (2005) * Stitch Me Back / Meet Me at Eight (2006) * ADHD / Can't Find The Door (2006) * You Bring Me Down / Try Harder (2006) * It's Getting Boring by the Sea (2007) * I Wish I Was Someone Better (2007) * You Bring Me Down" (re- release) (2008) * Say Something, Say Anything (2008) * This is Not for You (2008) * Light it Up (2010) * Don't Ask / We Get Bored (2010) * Heartsink / Into The Night (2010) * Cold (2012) * In Time to Voices (2012) * The Perfect Mess (2014) * An Animal (2014) * Speech Coma (2014) * Eye to Eye (2017) * Bangsar (2017) * God Complex (2018) * Call Me Up Victoria (2018) * Mexican Dress (2018) * Howl (2018) * Find My Own Remorse (2018) == Lähteet == * bio Blood Red Shoes allmusic.com ==Aiheesta muualla== * Viralliset kotisivut Luokka:Brittiläiset duot Luokka:Brittiläiset rockyhtyeet
Robert Thirsk

Robert Brent "Bob" Thirsk (s. 17. elokuuta 1953) on kanadalainen insinööri, lääkäri ja Kanadan avaruusjärjestön (CSA) astronautti. Hän on naimisissa montrealilaisen Brenda Biasuttin kanssa. Heillä on kolme lasta. Thirsk suoritti konetekniikan diplomi-insinöörin tutkinnon (M.Sc.) MIT:ssä 1978, lääkärintutkinnon McGill Universityssä 1984 ja MBA-tutkinnon MIT Sloan School of Managementissa 1998. ==Ura NASAssa== Thirsk oli erikoistumassa perhelääkäriksi Queen Elizabeth Hospitalissa, Montrealissa, kun National Research Council of Canada valitsi hänet joulukuussa 1983 Kanadan astronauttiohjelmaan. Hän aloitti astronauttikoulutuksen helmikuussa 1984. Hän on perehtynyt muun muassa avaruuslääketieteeseen ja painottomuuden vaikutukseen sydämelle ja verisuonille. Hänen tiiminsä kehitti ja testasi kokeellista "painottomuuspukua". 20\. heinäkuuta 1996 Thirsk lensi avaruussukkulalennolla STS-78 (Spacelab-lento) tehtäväspesialistina. Lennolla ollessaan Thirsk kirjoitti kaksi artikkelia Calgary Sun sanomalehteen. Kyseessä oli ensimmäinen kerta jolloin astronautin kirjoittama sanomalehtiartikkeli ilmestyi painettuna astronautin ollessa vielä kiertoradalla. Hänet laukaistiin tehtäväspesialistina Sojuz TMA-15 lennolla 27. toukokuuta 2009 Kansainvälisellä avaruusasemalla (ISS). Thirsk oli ensimmäinen Sojuz-aluksella lentänyt kanadalainen astronautti. Hän toimi lentoinsinöörinä ISS:n Retkikunta 20:ssä ja Retkikunta 21:ssä. ISS:llä hän tutki painottomuuden pitkäaikaisvaikutuksia Hän palasi Maahan lennolla Sojuz TMA-15 1. joulukuuta 2009. Thirsk tapasi avaruuslentonsa aikana kaksi muuta kanadalaista ISS:llä: Julie Payetten (avaruussukkula Endeavourin lento STS-127) ja Guy Lalibertén (Sojuz TMA-16 myöhemmin vuoden 2009 aikana.) Thirskin ja Payetten tapaaminen oli ensimmäinen kerta jolloin kaksi kanadalaista kohtasi avaruudessa. http://www.calgaryherald.com/technology/Canadians+meet+space+shuttle+docks+with+space+station/1801066/story.html == Lähteet == ==Aiheesta muualla== *Canadian Space Agency Official Biography *Biography at NASA *Spacefacts biography of Robert Thirsk *Doctor Profile for Robert Thirsk (College of Physicians and Surgeons of Ontario) Luokka:Kanadalaiset avaruuslentäjät Luokka:Vuonna 1953 syntyneet Luokka:Elävät henkilöt
Rudolf Clausius

Rudolf Julius Emanuel Clausius (synt. Rudolf Gottlieb; 2. tammikuuta 1822 Köslin, Pommeri, nykyinen Luoteis-Puola – 24. elokuuta 1888 Bonn, Saksa) oli saksalainen fyysikko. Hän muotoili termodynamiikan toisen pääsäännön, jota Sadi Carnot oli jo kehitellyt, ja keksi käsitteen entropia. Hän esitti myös kineettisen kaasuteorian samanaikaisesti August Kröningin ja William Thomsonin eli lordi Kelvinin kanssa. Clausiusta pidetään yhtenä termodynamiikan eli lämpöopin perustajista. Clausius aloitti opintonsa Berliinin yliopistossa epävarmana pääaineen valinnasta. Hän päätyi suorittamaan tutkinnon matematiikasta ja fysiikasta, ja toimi lukion opettajana samalla kuin jatkoi opintojaan. Hän väitteli Hallen yliopistossa vuonna 1848. Clausius–Clapeyronin yhtälö on nimetty Clausiuksen ja Benoît Paul Émile Clapeyronin mukaan. == Lähteet == Luokka:Saksalaiset fyysikot Luokka:Copley-mitalin saajat Luokka:Vuonna 1822 syntyneet Luokka:Vuonna 1888 kuolleet
Marjatta Kilpi

Irja Marjatta Kilpi (19. huhtikuuta 1935 Helsinki – 23. syyskuuta 1998 Heinola) oli suomalainen kirjailija. Koulutukseltaan hän oli historian maisteri. Hän teki työtä kustannustalossa ja kirjastossa. Kirjailija, toimittaja ja suomentaja Tuomas Kilpi on Marjatta Kilven poika. ==Teokset== *Lasisormus. WSOY 1967 (nimellä Marjatta Salo) *Ruusu ja ritari. Gummerus 1971 *Aurora ja rakkaus. Gummerus 1974 *Älä kutsu kukkaseksi. Gummerus 1976 *Kuin vesilintu lahdella : romaani. Gummerus 1977 *Koti-isä ; kirj. Marjatta Kilpi ; kuv. Ulla Vaajakallio. Lasten oma kirjakerho, Sanoma, Helsinki 1979 *Halkeilevat kehykset : romaani. Weilin + Göös, Espoo 1980 *Yksityiset unet. Gummerus 1986, Koko kansan kirjakerho, Helsinki 1987 *Sapattivuosi. FinnEpos, Espoo 1990 == Suomennoksia == * Ulla Ståhlberg : Ratsastuksen alkeet ; suomentanut ja Suomen oloihin sovittanut Marjatta Kilpi. Gummerus 1992 == Palkinnot == * Gummeruksen tunnustuspalkinto 1977 * Espoon kaupungin palkinto * Ikaros-palkinto == Lähteet == * Luokka:Suomalaiset kirjailijat Luokka:Vuonna 1935 syntyneet Luokka:Vuonna 1998 kuolleet
Louis Prosper Guénin

Louis Prosper Guénin oli ranskalainen pikakirjoitusjärjestelmän kehittäjä. Guénin jatkoi Aimé Paris'n pikakirjoitusjärjestelmän kehitystyötä ja julkaisi siitä 1870- ja 1880-luvuilla aikaisempaa parempia oppikirjoja.Melin, s. 431 Hän muun muassa kehitti järjestelmän lyhennyskäytäntöjä siten, että järjestelmällä voitaisiin kirjoittaa entistä nopeammin. == Lähteet == * === Viitteet === Luokka:Pikakirjoittajat
Poás

Poás on kerrostulivuori Costa Ricassa, 45 kilometriä maan pääkaupungista San Josésta koilliseen. Korkeutta vuorella on 2 708 metriä. Poás on yksi Costa Rican aktiivisimmista tulivuorista, ja se on purkautunut viimeksi vuonna 2010. Poásilla on kolme kraatteria. Huipulla sijaitsee kaksi kraatterijärveä, joista eteläisempi on nimeltään Botos. Se on kirkas- ja kylmävetinen. Botos on viimeksi purkautunut noin 7 500 vuotta sitten. Pohjoisempi kraatterijärvi on nimeltään Laguna Caliente. Se puolestaan lukeutuu maailman happoisimpiin järviin ja sen pH on miltei nolla. Laguna Calientella on tapahtunut useasti hydrovulkaanisia purkauksia vuoden 1828 jälkeen, jolloin ensimmäinen purkaus tapahtui. Tulivuorella vierailee vuosittain tuhansittain ihmisiä. == Lähteet == == Aiheesta muualla == *Poás Observatorio Vulcanológico y Sismológico de Costa Rican sivuilla Luokka:Pohjois-Amerikan tulivuoret Luokka:Costa Rican maantiede Luokka:Pohjois-Amerikan vuoret
Poas

Poas voit tarkoittaa ainakin seuraavia asioita: * POAS, lyhenne Pirkan Opiskelija-asunnot Oy:n nimestä * Poás, kerrostulivuori Costa Ricassa
Tuhkamarkkinat

Tuhkamarkkinat on alun perin keskiajalta, ja sittemmin vuodesta 1995 lähtien järjestetty markkinatapahtuma Naantalissa. Nykyään ne järjestetään helmikuussa laskiaisen aikoihin. Markkinat ovat yksipäiväiset ja myynnissä on perinnetuotteita, elintarvikkeita ja muuta toritavaraa, näytillä on kotieläimiä, sekä muuta markkinatapahtumaa. Myös Naantalin kirkossa pidettävä Tuhkamessu ja erilaiset kulkueet kuuluvat ohjelmistoon, joka vaihtelee vuosittain ja perustuu Naantalin historiaan. Markkinapaikkoja on keskustan torin ja vanhassakaupungissa vanhantorin ja Itsenäisyydenaukion ympäristössä. == Historia == Tuhkamarkkinat pidettiin ensimmäisen kerran tuhkakeskiviikkona 23. helmikuuta 1452, mistä markkinoiden nimikin juontaa juurensa. Silloin markkinat saattoivat kestää viikonkin ja tapahtumaan kuului kirkollinen kulkue, kaupankäyntiä ja hallinnon tiedotuksia. Alun perin markkinakenttänä toimi merenjää, mutta epävakaiden jääolosuhteiden takia ne siirrettiin nykyiselle paikalleen Mannerheiminkadun ympäristöön. Turku painosti Naantalia, koska se halusi suositut markkinat itselleen. Tämän seurauksena Ruotsin kuningas Kustaa Vaasa kielsi markkinat ensimmäisen kerran vuonna 1531. Naantali sai kuitenkin markkinat takaisin, mutta Turku jatkoi painostustaan, kunnes vuonna 1748 se sai ne ja Naantali joutui ottamaan Tuhkamarkkinoiden tilalle Matinpäivänmarkkinat. Turun halukkuus tuhkamarkkinoita kohtaan johtui myös sen pyrkimyksistä liittää Naantali itseensä. Myöhemmin Naantali sai takaisin oikeudet Tuhkamarkkinoihin, mutta kiinnostus alkoi hiipua ja järjestyshäiröitä varten jouduttiin kutsumaan kasakoitakin Turusta, joten maistraatti kielsi markkinat vuonna 1881, kunnes vuonna 1995 perinne taas jatkui. == Lähteet == Luokka:Naantalin tapahtumat Luokka:Markkinat
The Porn Kings

The Porn Kings on brittiläinen elektronista musiikkia esittävä yhtye. Yhtye aloitti toiminnan vuonna 1996 ja julkaisi ensimmäisen singlensä "Up to No Good" samana vuonna. ==Singlet== * 1996: Pumpin The Junk * 1996: Up To No Good * 1997: Amour (C'mon) * 1999: Up To Tha Wildstyle (The Porn Kings vs. DJ Supreme) * 2001: Sledger * 2003: Rock To The Rhythm * 2003: Shake Ya Shimmy (The Porn Kings vs. Flip & Fill) * 2006: Brand new Track ==Aiheesta muualla== * Porn Kings/Discogs.com Luokka:Brittiläiset elektronisen musiikin yhtyeet
Rumo Ylämaailmassa

Rumo Ylämaailmassa (Rumo & Die Wunder im Dunkeln) on saksalaisen Walter Moersin kirjoittama Zamonia-kirjasarjan kolmas osa. Saksankielisestä alkuteoksesta poiketen Rumo & Die Wunder im Dunkeln on julkaistu Suomessa kahtena kirjana, jotka muodostavat oman Pimeyden ihmeet -sarjan. Sen toinen osa, Rumo Alimaailmassa, julkaistiin vuonna 2006. ==Juoni== Kirja sijoittuu, kuten osa muistakin Walter Moersin kirjoista, Zamoniaan. Tarina alkaa kaukkangerien maatilalta, jonne hyökkää kyklooppien lauma. Rumo otetaan muiden mukana vangiksi meressä vaeltavien paholaiskallioiden uumeniin, missä Rumo tapaa Haikalamato Smeikin. Smeikin avulla Rumo vapauttaa kaukkangerit kykloopeiltä. Kirjassa Rumo seuraa merkillistä hopearihmaa, joka leijuu hajujenmaailmassa korkealla muiden yllä. Rihma johtaa Wolpertingiin, Rumon oman lajin kaupunkiin, ja Rumo tapaa kauniin wolpertingneidon, Ralan. Rumo rakastuu Ralaan, mutta saa vihamiehekseen Ralan veljen, Rolvin. Rumo lähtee nornametsään, jotta saisi itselleen palan puuta, jonka juuret yltyvät kammottavaan alimaailmaan asti, valloittaakseen Ralan sydämen itselleen. Palattuaan takaisin, Rumo näkee hävityksen, sillä kaupunki on tuhottu, eikä Ralasta näy jälkeäkään. Kaupungissa sijainneen mustan kupolin tilalle on ilmestynyt suuri pudotus, jonne Rumo kapuaa kirjan lopuksi. == Aiheesta muualla == * Colin Greenland: Here be monsters. The Guardian 4.12.2004. * Here be monsters. Kirkus Reviews 1.7.2006. Luokka:Saksalaiset nuorten fantasiaromaanit Luokka:Vuoden 2003 kirjat
Yellowknifen lentoasema

Yellowknifen lentoasema () on kansainvälinen lentoasema Kanadan Luoteisterritoriossa noin 6 km Yellowknifen kaupungista. Kenttää ylläpitää Luoteisterritorioitten hallinto. == Historia == Lentoaseman ensimmäinen sorapintaisen kiitotien rakennutti Canadian Pacific Airlines. Vuonna 1944 kuuden miehen joukko Walter Gilbertin johdolla rakensi Ison Orjajärven rannan suuntaisen kiitotien viiden päivän aikana. Lentokentältä ei ollut tietä Yellowknifen kaupunkiin ja matkustajat joutuivat kulkemaan vesilentokoneilla kentän ja kaupungin välillä. Talvella 1945 tienrakennuskoneita tuotiin Fort Simpsonista ja tie kentältä kaupunkiin rakennettiin. Lentokentän toiminnot siirtyivät Luoteisterritorioiden hallinnon vastuulle vuonna 1946. Vuosina 1946–1947 kaksi uutta sorapintaista kiitotietä rakennettiin noin puoli kilometriä etelään alkuperisestä sijainnista. Vuonna 1954 molemmat kiitotiet saivat kestopäällysteen ja lentoasema aloitti ympärivuorokautisen toiminnan. Toukokuussa 1957 lentoasema sai kansainvälisen statuksen varalaskeutumispaikkana. Uusi moderni termaanirakennus valmistui 1963. Uusittu lennonjohtotorni valmistui 1972. Matkustajaterminaalia on laajennettu vuosien mittaan useasti, vuosina 1973, 1989, 2005 ja viimeisin terminaalin remontointi valmistui 2006. == Lentoyhtiöt ja kohteet == Lentoyhtiö Kohteet Air Canada Jazz Calgary, Edmonton, Vancouver (kausittainen) Air Tindi Fort Simpson, Lutsel K'e, Rae Lakes, Snare Lake, and Wha Ti Arctic Sunwest Charters Lutsel K'e, (tilauslentoja) Buffalo Airways Hay River Canadian North Cambridge Bay, Edmonton, Gjoa Haven, Hay River, Inuvik, Iqaluit, Kugaaruk, Kugluktuk, Norman Wells, Ottawa, Rankin Inlet, Taloyoak First Air Cambridge Bay, Edmonton, Fort Simpson, Gjoa Haven, Hay River, Inuvik, Iqaluit, Kugaaruk, Kugluktuk, Rankin Inlet, Talaoyak, Ulukhaktok, Whitehorse Northwestern Air Fort Smith North- Wright Airways Deline WestJet Edmonton == Lähteet == == Aiheesta muualla == Luokka:Luoteisterritorioiden lentoasemat
Turku 1300-luvulla

1300-luvulla Turun asema kaupunkina vahvistui. Turun tuomiokirkko vihittiin käyttöön kesäkuussa 1300. On tosin epäselvää, missä määrin nykyisen kivi- ja tiilikirkon osia kuului tällöin vihittyyn rakennukseen, joka joidenkin tutkijoiden mielestä saattoi olla puuta. Turun kaupungin perustamisesta ei ole säilynyt varsinaista perustamiskirjaa, jossa kaupungille myönnettäisiin kaupunkioikeudet. Turun pormestareista, raadista ja raadinkokouksista on olemassa varmat todisteet vuodelta 1324. Turusta kaupunkina on myös maininta jo vuodelta 1309. == Väkivaltainen 1300-luku == Ruotsi yritti 1300-luvun alkupuoliskolla ulottaa valtaansa suuremmalle alueelle ja ajanjakso sisälsikin jatkuvia sotia, ryöstöretkiä ja rajakahakoita, joissa osapuolet pyrkivät joko laajentamaan tai puolustamaan omaa nautinta-aluettaan ja valtapiiriään. Turkua tämä vaihe kosketti etenkin vuonna 1318, jolloin novgorodilaiset joidenkin tulkintojen mukaan polttivat kaupungin niin, että ainoastaan Turun linna säästyi tuholta. Pähkinäsaaren rauhassa vuonna 1323 määriteltiin Ruotsin ja Novgorodin välinen raja. == Kaupankäynti kasvaa == Turku oli pitkään Suomen merkittävin myös kaupankäynnin saralla. Se lukeutui keskiajalla Hansaliiton kaupan ja merenkulun piiriin. 1300-luvulla kaksi kolmasosaa kaupungin porvareista oli saksalaisia, mutta vähitellen kotimaisten porvarien osuus kasvoi. Kauppiailla oli useita yhteisöjä, kiltoja, joiden kiltataloissa juhlinta saattoi yltyä varsin riehakkaaksi. Vilkkaat kauppasuhteet kohdistuivat etenkin Tukholmaan ja Tallinnaan, mutta myös Pohjanmaalle, Novgorodiin ja Itämeren etelärannikon suurin hansakaupunkeihin. Hämeeseen kulki Turusta tunnettu maantie, Hämeen Härkätie. Viipuriin vei Suuri Rantatie, joka sittemmin tunnettiin Kuninkaantienä. == Galleria == Tiedosto:Vexillum aboense.jpg|Turun kaupungin tunnus pohjautuu keskiaikaiseen sinettiin vuodelta 1309. Tiedosto:Turku Castle.jpg|Turun linnan ensimmäisen vaiheen rakennustyöt valmistuivat 1200-luvun lopulla. Tiedosto:Magnus Ericson.jpg|Maunu Eerikinpoika, Ruotsin kuningas vuosina 1319–1364. Tiedosto:Margrete 1.jpg|Margareeta I oli Tanskan, Norjan ja Ruotsin hallitsija, joka perusti Kalmarin unionin 1300-luvun lopulla. == Lähteet == *
Lännenvihermamba

Lännenvihermamba (Dendroaspis viridis) on Afrikasta kotoisin oleva käärme. Lännenvihermamba on erittäin nopealiikkeinen ja tappavan myrkyllinen. Se kuuluu maailman kymmenen myrkyllisimmän käärmelajin joukkoon, mutta ei ole yhtä myrkyllinen kuin mustamamba. Lännenvihermamba syö ravinnokseen lintuja, nisäkkäitä ja liskoja. Se asuu yleensä puissa. Lännenvihermamba on kotoisin Länsi-Afrikasta mukaan lukien Liberian ja Norsunluurannikon. Se kasvaa noin kaksi metriä pitkäksi. Sillä on suuret vihreät suomut, joissa on musta reuna. Suomut sen pitkässä hännässä ovat keltaisia ja niissäkin on musta reuna. Se on pääasiassa päiväeläin, mutta voi saalistaa myös öisin. Lännenvihermamballe hyvin läheistä sukua ovat vihermamba, jamesoninmamba ja mustamamba. Western Green Mamba 12.jpg| Lännenvihermamba Western_Green_Mamba_02.jpg|Dendroaspis viridis Dendroaspis viridisPCCA20051227-1887B.jpg| == Katso myös == * Mambat * Mustamamba * Vihermamba == Lähteet == == Aiheesta muualla == *ITIS: Dendroaspis viridis *The University of Adelaide, Australia, Clinical Toxinology Resources: Dendroaspis viridis Luokka:Mambat
Kustaa Aadolfin kirkko (Iisalmi)

Iisalmen Kustaa Adolfin kirkko eli Iisalmen vanha kirkko on 1780 käyttöön otettu puinen ristikirkko Iisalmessa. Museoviraston on luokitellut kirkon valtakunnallisesti merkittäväksi rakennetuksi kulttuuriympäristöksi. Ennen vuoden 1970 alussa tapahtunutta kunta- ja seurakuntaliitosta Kustaa Aadolfin kirkko oli Iisalmen maaseurakunnan kirkkona, kun taas kaupunkiseurakunta käytti vuonna 1934 valmistunutta uutta kirkkoa. == Historia== thumb|250px|Kustaa Adolfin kirkko Iisalmi, sankarihaudat kesällä 2014 Iisalmen kirkkopitäjä on muodostettu 1620 Kuopion emäseurakunnan pohjoisosista. Aluksi se käsitti koko Ylä-Savon alueet, mutta myöhemmin siitä on erotettu kappeleiksi nykyiset Kiuruveden, Lapinlahden, Pielaveden, Sonkajärven ja Vieremän seurakunnat. Iisalmen Kustaa Adolfin kirkko eli Iisalmen vanha kirkko on seurakunnan kolmas kirkkorakennus. Ensimmäinen tuhoutui tulipalossa 1700 ja toinen, muodoltaan ristikirkko, purettiin huonon kuntonsa vuoksi nykyisen kirkon valmistuttua. Puista kirkkoa varten saatiin piirustukset Tukholman yli- intendentinvirastosta ja vuonna 1778 aloitetut rakennustyöt tehtiin kalajokelaisen kirkonrakentaja-rakennusmestari Simon Jylkkä-Silvénin johdolla vuosina 1779–1780.Knapas s. 14–15 Kirkko vihittiin käyttöön 5. maaliskuuta 1780. Kellotapuliin kiinnitetyn Kustaa Adolfin kirkkojen muistolaatan mukaan kellotapuli on vuodelta 1700. Kellotapuli on toisen lähteen mukaan vasta 1700-luvun puolivälistä, mutta tarkkaa rakentamisvuotta ei tiedetä. Vuonna 1752 tapuli tervattiin rakennusmestari Anders Brovallin johdolla, ja Mikael Toppelius maalasi sen vuonna 1756.Knapas s. 22–25 Kirkkoa on kunnostettu useaan otteeseen. Vuonna 1876 kirkkoa kunnostettiin sisä- ja ulkoarkkitehtuuriltaan ja sisustukseltaan arkkitehti F. A. Sjöströmin laatiman ehdotuksen mukaisesti, jolloin muun muassa sisäholvi purettiin. Vuonna 1927 kirkkoa muutettiin ja sisustusta uusittiin Rafael Blomstedtin suunnitelmien mukaan.Knapas s. 45 Sen jälkeen kirkossa tehdyt muutokset ovat vähäiset. Kirkon pohjoispuolella sijainnut kirkkoherranpappila siirrettiin Helsingin Seurasaaren ulkomuseoon. Pappilasta jäi jäljelle koivukuja ja suuri kivinavetta. == Muistomerkkejä == * Sankariristi sankarihautausmaalla * Katovuosista kärsineiden muistomerkki * A. I. Arwidssonin muistomerkki 1985 * Petter Kumpulaisen muistomerkki 1925Valtiopäivämies Petter Kumpulaisen hautamuistomerkki - Muotokuvareliefi; Autuaitten asunnoilla – Eemil Halosen hautaveistotaidetta * Kauppis-Heikin hautamuistomerkki * Juhani Ahon hautamuistomerkki (Venny Soldan-Brofelt) ==Lähteet== * ===Viitteet=== ==Aiheesta muualla== *Iisalmen seurakunta * * Rafael Blomstedt : Kirkkotaiteen elpyminen. Iisalmen maaseurakunnan kirkko uudessa hahmossa, Suomen Kuvalehti, 20.12.1927, nro 51-52, s. 25, Kansalliskirjaston digitaaliset aineistot Luokka:Suomen puiset ristikirkot Luokka:Iisalmen rakennukset ja rakennelmat Luokka:Pohjois-Savon kirkkorakennukset Luokka:Valtakunnallisesti merkittävät rakennetut kulttuuriympäristöt Suomessa Luokka:Suomen 1700-luvulla rakennetut rakennukset ja rakennelmat
HMCS Bonaventure

HMCS Bonaventure oli Kanadan laivaston Majestic-luokan lentotukialus. Kanada osti 1952 Britannialta keskeneräisenä telakalla seisseen HMS Powerfulin. Alus oli laskettu vesille helmikuussa 1945, minkä jälkeen se oli vain odotellut päätöstä kohtalostaan. == Muutostyöt == Aluksen rakennetta muutettiin, jolloin sille rakennettiin kahdeksan asteen viistokansi, höyrykatapultit sekä vakautettu peililaskeutumisjärjestelmä. Sille asennettiin kaksiputkiset 3 tuuman 50 kaliiperin ilmatorjuntatykit neljälle runkoon valmistetulle hyllylle poiketen muista luokkansa aluksista. Hyllyt levensivät aluksen kokonaisleveyden etriin. Kannelle asennettiin myös jarruvaijerit.Chesneau, Roger s. 60 Uudelleen suunniteltu komentosilta valmistui savuhormin ympärille aluksen oikealle puolelle. Sillan yläpuolelle rakennettiin korkea verkkorakenteinen masto alkuperäisen kolmijalkaisen tilalle. Mastoon asennettiin Yhdysvalloista hankitut SPS-10-pintamaalitutka, SPS-12-ilmamaalitutka ja SPS-8-korkeudenilmaisututka. == Palvelus == Alus otettiin 17. tammikuuta 1957 Kanadan laivaston palvelukseen HMCS Bonaventurena. Kanada kääntyi ainoastaan Yhdysvaltojen puoleen hankkiessaan lentokaluston lentotukialukselleen. Lento-osastoksi hankittiin 30. marraskuuta 1955 – 16. kesäkuuta 1958 Yhdysvaltain laivaston Quesant Pointin varikolta Rhode Islandilta 39 kpl McDonnell F2H-3 Banshee -suihkuhävittäjiä, jotka mahdollistivat rajallisen joka sään ilmapuolustuskyvyn lentotukialukselle. Lisäksi hankittiin laivue kaksimoottorisia Grumman Tracker -sukellusveneentorjuntalentokoneita sekä pieni määrä Sikorsky HO4S-3 -sukellusveneentorjuntahelikoptereita. Trackerit valmistettiin lisenssillä Kanadassa, jolloin ne saivat tyyppimerkinnäkseen CS2F-1 ja kehittyneempi versio CS2F-2. HO4S-3-helikopterit korvattiin 1960-luvun alussa American HSS-2 Sea Kingeillä, joista pari toimitettiin Yhdysvalloista ja loput koottiin Kanadassa.Polmar, Norman s. 172Francillon, René J. s. 84–90 Viimeiset 11 Bansheeta poistettiin palveluskäytöstä 12. syyskuuta 1962Francillon, René J. s. 90, jolloin hankittiin lisää Trackereita. Alus muuttui samalla sukellusveneentorjunta-alukseksi. Aluksella toteutettiin modernisointi 1960-luvun lopulla, jolloin se oli Davies Shipbuildingin telakalla. Modernisoinnin yhteydessä sille asennettiin Fresnel-laskeutumisjärjestelmä sekä kanneltaputoamisverkot. Aluksen ilmatorjuntatykit korvattiin neljällä yksiputkisilla kolmituumaisilla ja etummaiset hyllyt poistettiin merenkulkuominaisuuksien parantamiseksi. Alus poistettiin palveluksesta heinäkuussa 1970 hieman modernisoinnin jälkeen. Alus myytiin romutettavaksi. ==Lähteet== * * * * * === Viitteet === Luokka:Kanadan laivaston Majestic- luokan lentotukialukset Luokka:Harland and Wolffin valmistamat alukset Luokka:Kanadalaiset kylmän sodan lentotukialukset
INS Vikrant

INS Vikrant (Viirinumerot R11 ja R49) ()(aiemmin HMS Hercules) oli Intian laivaston Majestic-luokan lentotukialus. == Valmistus == Alus tilattiin Vickers-Armstrongin Tynen telakalta, missä köli laskettiin 12. marraskuuta 1943. Alus laskettiin vesille 22. syyskuuta 1945. Aluksen viimeistely suoritettiin Belfastissa, mutta työt keskeytettiin toisen maailmansodan päätyttyä, jolloin se jäi odottamaan tulevaa kohtaloaan. Aluksen viirinumero vaihdettiin R11:stä R49:ään. Tammikuussa 1957 Intian hallitus osti aluksen, jolloin työtä jatkettiin Belfastissa Harland and Wolffin telakalla. Samalla alus modernisoitiin, jolloin sille rakennettiin viistokansi ja asennettiin höyrykatapultit. Samoin aluksen siltarakenteita muutettiin ja tehtiin runsaasti vähäisempiä muutoksia. Alukseen asennettiin täydellinen ilmastointi ja tyyppien 277Q/293Q tutkat.Chesneau, Roger s. 151Polmar, Norman s. 175 Intian Britannian-suurlähettiläs Vijayalakshmi Pandit vastaanotti 4. maaliskuuta 1961 aluksen ja nimesi sen Vikrantiksi, vaikka alus oli edelleen Belfastissa. Aluksen ensimmäiseksi päälliköksi määrättiin kapteeni Pritam Singh. Alus liitettiin 3. marraskuuta 1961 Bombayssa virallisesti Intian laivastoon, kun aluksella vierailivat Intian pääministeri Jawaharlal Nehru sekä muita korkea-arvoisia vieraita. == Palvelus == Aluksen laivueiden kalustoksi hankittiin aluksi 24 Hawker Sea Hawk FGA.6 -hävittäjäpommittajaa 300. laivue muodostamiseksi heinäkuussa 1960 ja 12 Breguet Alize -sukellusveneentorjuntakonetta 310. laivueen muodostamiseksi.Polmar, Norman s. 175–176 Pakistan väitti vuonna 1965 upottaneensa Vikrantin, vaikka alus oli tosiasiassa kuivatelakalla huollettavana.Polmar, Norman s. 176 Alus osallistui taisteluihin Pakistania vastaan 1971. Aluksen Sea Hawkit hyökkäsivät rannikkoliikennettä ja muita -kohteita Chittagongin alueella, ja Alizet suorittivat miinoitus- ja pommituslentoja. Alus siirrettiin 1979 modernisoitavaksi, jossa alukselle asennettiin uusi propulsiojärjestelmä. Alus palasi palvelukseen 3. tammikuuta 1982. Alus oli uudelleen modernisoitavana joulukuusta 1982 helmikuuhun 1983, jolloin alus muutettiin operoimaan Sea Harrier -koneilla, jotka korvasivat Sea Hawkit. Aluksella palvelleet Alizet poistettiin vuonna 1989 palveluksesta, minkä jälkeen alukselle asennettiin hyppyri. Alus oli Intian ainoa lentotukialus yli kahdenvuosikymmenen ajan, mutta 1990-luvun alussa alus todettiin auttamattomasti vanhentuneeksi sen heikon kunnon vuoksi. Aluksen huoltokaan ei mahdollistanut sen toimimista avomerellä. Se poistettiin palveluksesta 31. tammikuuta 1997.Polmar, Norman s. 334 Alus huollettiin, ja se sijoitettiin museoalukseksi Mumbaihin. Se on ainoa säilynyt toisen maailmansodan aikainen brittiläinen lentotukialus. ==Lähteet== * * * * ===Viitteet=== Luokka:Intian laivaston Majestic-luokan lentotukialukset Luokka:Museolaivat Luokka:Harland and Wolffin valmistamat alukset
Claudia Liliana González

Claudia Liliana González (s. 1969 Cali, Kolumbia) on kolumbialainen näyttelijä. González opiskeli aluksi arkkitehtuuria, mutta päätti ryhtyä näyttelijäksi osallistuttuaan muutamille näyttelemisen kursseille. Vuoteen 1994 asti hän näytteli pienissä televisiorooleissa, kunnes hän sai Daniela Reyesin roolin menestyneessä telenovelassa Café con aroma de mujer. Mentyään naimisiin González jätti näyttelemisen, mutta tauko jäi lyhyeksi sillä hän palasi vuonna 1998 telenovelaan Amores como el nuestro. Vuodesta 2009 lähtien hän on näytellyt Lina Vargasin roolissa telenovelassa Bermúdez. Luokka:Kolumbialaiset näyttelijät Luokka:Vuonna 1969 syntyneet Luokka:Elävät henkilöt
Iisalmen uusikirkko

Iisalmen uusikirkko tai Pyhän Ristin kirkko on arkkitehti Eino Pitkäsen suunnittelema kirkko Iisalmessa. Vuonna 1933 aloitettiin rakennustyöt, ja kirkko vihittiin 14. lokakuuta 1934. Kirkko on päätytornillinen basilika. Tiilestä ja betonista rakennettu kirkko edustaa klassismiin perustuvaa uusasiallisuutta, joka jo muistuttaa funktionalismia vaaleine seinäpintoineen.Knapas s. 57 Ennen vuoden 1970 kunta- ja seurakuntaliitosta Pyhän Ristin kirkko oli Iisalmen kaupunkiseurakunnan kirkko. Alttaritaulu on taiteilija Uuno Eskolan tekemä mosaiikkiteos ja esittää Ristiinnaulittua. ==Lähteet== * ===Viitteet=== ==Aiheesta muualla== * Luokka:Pohjois-Savon kirkkorakennukset Luokka:Suomen kivikirkot Luokka:Iisalmen rakennukset ja rakennelmat
Pontema

thumb|250px|Ponteman entinen metsätyökämppä. Pontema on melko iso järvi Utajärven kunnan Yli-Utoksen kylässä, joka on Sanginkylän sivukylä. Järvelle on yhteys myös Särkijärveltä ja Juorkunasta. ==Järvi ja sen ympäristö== Järvi sijaitsee Yli-Utokselta linnuntietä koilliseen noin viiden kilometrin päässä Utosjoen pohjoispuolella. Sinne menee metsäautotie sekä Yli-Utoksen että Särkijärven suunnalta. Järven laskujoki Pontemanoja laskee Utosjokea myöten Oulujokeen. Pienempi Montosenoja laskee lounaaseen suolle. Pontemaa ympäröivät joidenkin pienten rämeiden ohella kankaat ja se onkin ollut usean savottatyömaan ympäristönä. Metsäautotiet kiertävät lähes koko järven ympäri. Lähellä järveä, Kettusenkankaan laidalla Pontemanojan varrella on edelleen suuren kämppäkartanon alue päärakennuksineen ja vanhoine hevostalleineen. Järvi on melko matala ja rannoiltaan ruohottunut, mutta kirkasvetinen ja ympäröivien kangasmaiden takia osin hiekkarantainen. Järven kaloina ovat tyypilliset hauki, ahven ja särki. Pohjoispuolen Tulilahdessa on pieni luoto, etelälaidan niemet on kartassa nimetty Papinniemeksi, Kokkoniemeksi ja Saunaniemeksi. Entisaikojen metsäsaunoihin järven tienoilla viittaa myös järven länsirannan kankaan nimi Kestin Saunamaa ja siitä hieman luoteeseen oleva Lantonukonsaunamaa. Lantto-niminen talo sijaitsi Sanginkylässä Pontemasta kymmenisen kilometriä suoraan länteen. Pontemanhillikko-niminen suo samalla järven laidalla taas kertoo järveä ympäröivien rämeiden olleen hyviä hillan poimintapaikkoja. == Lähteet == == Aiheesta muualla == * Sanginjärven kylähistoria. Sanginjärven kyläseura ry. Sanginkylä 2000. Toim. Esko Vesala ja Matti Savolainen, 708 s. ISBN 952-91-2823-1 Luokka:Utajärven järvet Luokka:Ylä-Oulujoen alue
William David Sanders

William David "Dave" Sanders (22. lokakuuta 1951 - 20\. huhtikuuta 1999) oli yhdysvaltalainen tietotekniikan opettaja Columbinen lukiossa, Coloradossa. Hän toimi myös tyttöjen koripallo -ja softballjoukkueen valmentajana. Sanders tuli tunnetuksi evakuoidessaan yli 100 oppilasta koulussa sattuneessa verilöylyssä. Hän kuitenkin kuoli samana päivänä ehtimättä pelastaa itseään. Hän oli 47-vuotias. Kun ampujat saapuivat, kahvila oli melkein tyhjä. Sanders kiiruhti yläkertaan pelastamaan oppilaita piilottamalla heitä luokkahuoneisiin, kunnes Dylan Klebold ampui häntä takaaltapäin. Hän osui Sandersiä rintaan, olkapäihin, päähän ja kaulaan. Kaksi opettajaa raahasi hänet kemianluokkaan, missä hän kuoli verenhukaan ehtimättä saada apua. Sandersistä tuli kuolemansa jälkeen koulun sankari ja koulun koripallojoukkue nimettiin hänen mukaansa. Luokka:Yhdysvaltalaiset henkirikosten uhrit Luokka:Vuonna 1951 syntyneet Luokka:Vuonna 1999 kuolleet
Jim (makeinen)

Jim on Fazerin valmistama täytesuklaapatukka, jota myydään 14 gramman kokoisena. Jim tuli myyntiin vuonna 1958FAZER Jim -suklaapatukka 14g — Suomikauppa.fi. Se kuuluu siis Fazerin ensimmäisiin suklaapatukoihin. Jimin täyte sisältää vaahdotettua marmeladia ja munanvalkuaista. == Lähteet== Luokka:Fazerin makeiset Luokka:Suklaapatukat
Paulão (jalkapalloilija, 1985)

Paulão (oik. Paulo Eduardo Rodrigues Lima, s. 16. lokakuuta 1985 Florianópolis, Brasilia) on brasilialainen jalkapalloilija, joka edustaa PoPaa. 187 senttimetriä pitkän Paulãon pelipaikka on keskuspuolustaja. Loukkaantuneen Juha Luoman korvaajaksi hankittu Paulão siirtyi PoPaan 30. heinäkuuta 2009 allekirjoittaen loppukauden kattavan sopimuksen, johon sisältyy optio seuraavasta kaudesta.YLE == Lähteet == * Sambafoot.com Luokka:Brasilialaiset jalkapalloilijat Luokka:Vuonna 1985 syntyneet Luokka:Elävät henkilöt
Turku 1600-luvulla

1600-luvun Turku oli aiempia vuosisatoja rauhallisempi. Vielä Ruotsin sisällissota 1590-luvulla toi rauhattomuutta Turkuun, mutta 1600-luvulla kaupunki ei enää joutunut taistelutantereeksi. 1600-luvulla Turun asema laajan alueen keskuksena korostui entisestään, kun sinne perustettiin lukuisia uusia hallinto- ja koululaitoksia. Lääninhallitus kaupunkiin perustettiin vuonna 1617, Turun hovioikeus 1623, lukio 1630 ja Turun akatemia, Suomen ensimmäinen yliopisto, vuonna 1640. Ruotsi sai Itämeren alueella itselleen suurvalta- aseman, kun muut valtiot olivat 1600-luvun alun aikana heikentyneet. == Turun akatemian perustaminen == Valistunut hallitsija kuningatar Kristiina antoi käskyn perustaa Turkuun Suomen ensimmäinen yliopisto, Turun akatemia, vuonna 1640. Hanketta tukivat vahvasti myös kenraalikuvernööri Pietari Brahe ja Turun piispa Isaacus Rothovius. Suurvaltakaudella koulutukseen ja sivistykseen alettiin kiinnittää Ruotsissa aiempaa enemmän huomiota. Turun Akatemia oli Ruotsin kolmas yliopisto. Pohjoismaiden vanhinta, Uppsalan yliopistoa kehitettiin, ja kruunu perusti uusia yliopistoja Turun ohella Tarttoon (1632) ja Lundiin (1666). Turussa yliopiston perustaminen toteutettiin käytännössä muuttamalla Turun kymnaasi yliopistoksi ja nimittämällä useimmat sen opettajat professoreiksi. Uuden yliopiston avajaiset pidettiin 15. heinäkuuta 1640. == Kenraalikuvernöörin virasto == Turun noin 3 000 hengen väestöä eivät enää 1600-luvulla muodostaneet ainoastaan papit, kauppiaat, käsityöläiset ja palvelijat, vaan myös ensimmäistä kertaa suuri joukko virkamiehiä, opiskelijoita ja yliopiston henkilökuntaa. Ensimmäinen Suomeen nimitetty kenraalikuvernööri otti kaupungin asuinpaikakseen 1620-luvulla. Sittemmin kreivi Pietari Brahe toimi Suomen kenraalikuvernöörinä vuosina 1637–1640 ja 1648–1654 tehtävänään alueen hallinnon hoitaminen. Tätä tehtävää varten Turun linnassa oli kenraalikuvernöörin virasto. Tiedosto:Turku map 1634.jpg|Vanhin Turusta säilynyt kartta vuodelta 1634. Tiedosto:Per_Brahes_statue_in_Turku,_29.6.2008.jpg|Pietari Brahen patsas sijaitsee Turun tuomiokirkkopuistossa. Tiedosto:Queen Christina (Sébastien Bourdon) - Nationalmuseum - 18075.tif|Kuningatar Kristiina. == Lähteet == * Luokka:Suomi Vaasa-ajalla Luokka:Suomi Ruotsin suurvalta-ajalla